3.3.2010 Jurnalul Oficial al Uniunii Europene L 52/51 DECIZIA COMISIEI din 2 martie 2010 de recunoaştere în principiu a integralității dosarelor transmise pentru examinare detaliată în vederea posibilei includeri a Trichoderma asperellum (tulpina T34) și a substanței izopirazam în anexa I la Directiva 91/414/CEE a Consiliului [notificată cu numărul C(2010) 1099] (Text cu relevanță pentru SEE) (2010/132/UE) COMISIA EUROPEANĂ, având în vedere Tratatul privind funcționarea Uniunii Europene, având în vedere Directiva 91/414/CEE a Consiliului din 15 iulie 1991 privind introducerea pe piață a produselor de uz fito- sanitar (!), în special articolul 6 alineatul (3), întrucât: (1) Directiva 91/414/CEE prevede elaborarea unei liste comunitare cu substanţe active a căror includere în produsele de protecție a plantelor este autorizată. (2)  Biocontrol Technologies S.L. a transmis autorităților din Regatul Unit, la 22 aprilie 2009, un dosar privind substanța activă Trichoderma asperellum (tulpina T34), însoţit de o cerere de obţinere a includerii acesteia în anexa I la Directiva 91/414/CEE. Syngenta Crop Protection AG a transmis autorităților din Regatul Unit, la 25 noiembrie 2008, un dosar privind substanţa izopirazam, însoţit de o cerere de obţinere a includerii acesteia în anexa I la Directiva 91/414/CEE. (3) Autorităţile din Regatul Unit au indicat Comisiei că, în urma unei examinări preliminare, rezultă că dosarele privind substanțele active în cauză par să îndeplinească cerințele în materie de date și de informații stabilite în anexa II la Directiva 91/414/CEE. De asemenea, dosarele transmise par să îndeplinească cerințele în materie de date şi de informații stabilite în anexa III la Directiva 91/414/CEE în ceea ce priveşte un produs de protecție a plantelor care conține substanța activă în cauză. În conformitate cu articolul 6 alineatul (2) din Directiva 91/414/CEE, dosarele au fost transmise ulterior de către solicitanții respectivi Comisiei şi celorlalte state membre () JO L 230, 19.8.1991, p. 1. şi au fost prezentate Comitetului permanent pentru lanțul alimentar și sănătatea animală. (4) Prin prezenta decizie, se confirmă în mod oficial, la nivelul Uniunii Europene, că dosarele îndeplinesc, în principiu, cerințele în materie de date și de informații stabilite în anexa II și, pentru cel puțin un produs de protecție a plantelor care conține substanța activă în cauză, cerințele stabilite în anexa III la Directiva 91/414/CEE. (5) Măsurile prevăzute în prezenta decizie sunt conforme cu avizul Comitetului permanent pentru lanțul alimentar şi sănătatea animală, ADOPTĂ PREZENTA DECIZIE: Articolul 1 Dosarele privind substanțele active din anexa la prezenta decizie, care au fost transmise Comisiei și statelor membre în vederea obţinerii includerii acestor substanțe în anexa I la Directiva 91/414/CEE, îndeplinesc, în principiu, cerințele în materie de date și de informații stabilite în anexa II la directiva respectivă. Dosarele îndeplinesc, de asemenea, cerințele în materie de date şi de informații stabilite în anexa III la directiva respectivă în ceea ce priveşte un produs de protecție a plantelor care conține substanța activă, având în vedere utilizările propuse. Articolul 2 Statul membru raportor continuă examinarea detaliată a dosarelor menționate la articolul 1 și comunică Comisiei concluziile examinărilor sale, însoțite de orice recomandări privind includerea sau nu în anexa I la Directiva 91/414/CEE a substanțelor active menționate la articolul 1, precum și orice condiții privind respectivele includeri, în cel mai scurt termen posibil şi nu mai târziu de un an de la data publicării prezentei decizii în Jurnalul Oficial al Uniunii Europene.